Определение на Съда (седми състав) от 27 юни 2013 г. — Ioanovici/Комисия
(Дело C‑568/12 P)
„Обжалване — Отказ на Комисията да започне срещу Румъния производство за установяване на неизпълнение на задължения — Твърдения, че румънските органи са нарушили правото на собственост — Иск за установяване на неправомерно бездействие и иск за обезщетение — Явна недопустимост“
Обжалване — Основания — Липса на установяване на твърдяната грешка при прилагане на правото — Явна недопустимост (член 256 ДФЕС; член 58, първа алинея от Статута на Съда; член 168, параграф 1, буква г), членове 169 и 181 от Процедурния правилник на Съда) (вж. точки 12—15)
Предмет
Жалба срещу Определение на Общия съд (четвърти състав) от 25 септември 2012 г. по дело Ioanovici/Комисия (T‑313/12), с което той отхвърля като явно недопустими, от една страна, иск за установяване на неправомерно бездействие на Комисията поради отказа ѝ да започне срещу Румъния производство за установяване на неизпълнение на задължения въз основа на твърдения за нарушения на правото на собственост на жалбоподателя, както и от друга страна, иск за обезщетение за вредите, които жалбоподателят твърди, че е претърпял в резултат на действията на румънските органи
Диспозитив
1)
Отхвърля жалбата.
2)
Г‑н Doru Cristian Ioanovici понася направените от него съдебни разноски.